OR ตั้ง “ORZON VENTURES” ลงทุนสตาร์ทอัพไทย-อาเซียน สร้างธุรกิจ New S-Curve
OR จัดตั้งบริษัทย่อย “ORZON VENTURES” ทุนจดทะเบียนเริ่มแรก 25 ล้านเหรียญสหรัฐ ลุยลงทุนสตาร์ทอัพที่มีศักยภาพทั้งในไทย-อาเซียน สร้างธุรกิจ New S-Curve เสริมความแข็งแกร่ว ต่อยอดธุรกิจ
OR ตั้ง “ORZON VENTURES” ลุยลงทุนสตาร์ทอัพไทย-อาเซียน สร้างธุรกิจ New S-Curve เสริมความแข็งแกร่ว ต่อยอดธุรกิจ
5 ต.ค. 2564

บริษัท ปตท. น้ำมันและการค้าปลีก จำกัด (มหาชน) หรือ OR ระบุว่า บริษัท PTTOR International Holdings (Singapore) Pte. Ltd. (SGHoldCO) ซึ่งเป็นบริษัทย่อย ได้จัดตั้งกองทุนส่วนบุคคล (Private Fund) ร่วมกับกลุ่มบริษัท 500 Startups (500 Startups) โดยจดทะเบียนในรัฐเดลาแวร์ ประเทศสหรัฐอเมริกา ในรูปแบบ Limited Partnership ภายใต้ชื่อ ORZON VENTURES, L.P. (ORZON VENTURES) มีมูลค่าการลงทุนเริ่มแรก 25 ล้านเหรียญสหรัฐฯ และสามารถเพิ่มมูลค่าการลงทุนเป็นไม่เกิน 50 ล้านเหรียญสหรัฐฯ ซึ่ง SGHoldCO จะมีสัดส่วนการลงทุนร้อยละ 99% และร้อยละ 1% จะถือโดยบริษัทและบุคคล กลุ่มบุคคลของบริษัท 500 Startups
ทั้งนี้ ORZON VENTURES มีวัตถุประสงค์เป็น Venture Capital เพื่อเข้าลงทุนในบริษัทสตาร์ทอัพที่มีศักยภาพทั้งในประเทศไทยและประเทศในแถบเอเชียตะวันออกเฉียงใต้ เพื่อแสวงหาโอกาสในการสร้างธุรกิจ New S-Curve ซึ่งถือเป็นกลยุทธ์ในการสร้างความแข็งแกร่งและต่อยอดธุรกิจของ OR ทั้งนี้ SGHoldCo และ 500 Startups ได้ลงนามในสัญญาที่เกี่ยวข้องร่วมกันแล้วเสร็จ เมื่อวันที่ 5 ต.ค.64 โดยเป็นผลให้ ORZON VENTURES มีสภาพเป็นบริษัทย่อยของ OR